તેથી તેમણે અંબરીષને આપેલો શ્રાપ પાછો ખેંચી જગત કલ્યાણાર્થે તે શ્રાપ વિષ્ણુને આપતાં કહ્યું કે, “હે કમલનયન, તમે ભારતભૂમિમાં યુગે યુગે જગત કલ્યાણાર્થે જન્મ લેશો. દશ વખત તમે જન્મ લેશો તે પછી શ્રાપમુક્ત થશો. તમારા પ્રત્યેક અવતારથી જગતનાં દુઃખી પ્રાણીઓનો ઉદ્ધાર થશે. પાપીઓનો નાશ થશે. જગત પાપમુક્ત થશે.” આમ ભગવાને, જગત્પિતાએ ગર્ભાવાસની નવ નવ વખત પીડાને સહન કરી છે. તેમનો હવે દશમો અવતાર કલ્કિ બાકી છે. તે પછી ભગવાન વિષ્ણુ શાપ મુક્ત થશે.